
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου, που βρίσκεται στον Δήμο 
Αίγινας (Ν. Αττικής) και καθορισμός ειδικών όρων και περιορι¬ 
σμών δόμησης . 1 

Καθορισμός ορίων, όρων και περιορισμών δόμησης του οικισμού 
Αδάμαντα Ν. Μήλου Ν. Κυκλάδων και κατηγορία αυτού . . 2 
Καθορισμός ορίων οικισμού Χώρας Ν. Άνδρου Ν. Κυκλάδων και 
χαρακτηρισμός αυτού . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6985/1050 (1) 

Χαρακτηρισμός ως διατηρητέου κτιρίου, που βρίσκεται στον Δήμο Αίγι¬ 
νας (Ν. Αττικής) και καθορισμός ειδικών όρων και περιορισμών δό¬ 
μησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α 91). 

2. Την από 4.11.1991 αιτιολογική έκθεση της δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

3. Την από 12.11.1991 (Α.Π. ΤΠΕΧΩΔΕ 98014/11746/ 
12.11.1991) σύμψωνη γνώμη του ενδιαφερόμενον Ευάγγελου Παύ¬ 
λου, αποφασίζουμε: 


1. Χαρακτηρίζεται ως διατηρητέο το κτίριο, που βρίσκεται εντός του 
ρυμοτομικού σχεδίου του δήμου Αιγίνης (Ν. Αττικής), επί της οδού Σω- 
κράτους 3, φερόμενο ως ιδιοκτησία Ευάγγελου Παύλου, όπως αυτό 
φαίνεται σημειωμένο με μαύρη διαγράμμιση στο σχετικό πρωτότυπο 
διάγραμμα σε κλίμακα 1:1000, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 6985/1992 πράξη του 
και που αντίτυπό του σε φωτοσμίκρυνση δημοσιεύεται με την παρούσα 
απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν «αλλοιώνεται ο αρχιτεκτονικός χαρακτήρας του. 

4. Επιτρέπεται η προσθήκη καθ’ ύψος ενός ορόφου χωρίς υπέρβαση 
του ισχύοντα Συντελεστή Δόμησης με την προϋπόθεση η προσθήκη το¬ 
ποθετείται σε απόσταση κατ’ ελάχιστον 5 μέτρα από την επί της οδού 
Σωκράτους όψη του διατηρητέου κτιρίου στο οποίο και διατηρείται η 
Στέγη του. 

5. Απαγορεύεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. 

6. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου απαιτείται η έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

7. Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 

Αθήνα, 17 Φεβρουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΠ 2494/91 (2) 

Καθορισμός ορίων, όρων και περιορισμών δόμησης του οικισμού Αδά- 
μαντα Ν. Μήλου Ν. Κυκλάδων και κατηγορία αυτού. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1) Τις διατάξεις του από 24.4.85 Π.Δ/τος ΦΕΚ 181Δ' «Καθορι¬ 
σμός ορίων οικισμών της χώρας μέχρι 2000 κατ., κατηγορία αυτών 
και καθορισμός όρων και περιορισμών δόμησής του» όπως αυτό τροπο¬ 
ποιήθηκε με το από 14.2.87 Π.Δ. ΦΕΚ 133Δ και το από 25.4.89 
Π.Δ. ΦΕΚ 293Δ. 

2) Το Ν. 1577/85 ΦΕΚ 210 Α. 

3) Τα Β.Δ. 10.2.65 ΦΕΚ 41Δ/13.3.65 και Β.Δ. 5.9.69 ΦΕΚ 
195Δ/18.10.69 «Περί τροποποιήσεως και επεκτάσεως του ρυμοτομι¬ 
κού σχεδίου Αδάμαντα Ν. Μήλου και καθορισμού των όρων και περιορι¬ 
σμών δομήσεως των οικοπέδων αυτού». 

4) Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος ΕΠΑ. 

5) Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

6) Τα πληθυσμιακά στοιχεία τής τελευταίας απογραφής της ΕΣΥΕ. 

7) Την υπ’ αρ. 113/90 Απόφαση του Κοινοτικού Συμβουλίου. 

8) Την υπ’ αρ. 31/91 πράξη γνωμοδότησης του Σ.Χ.Ο.Π. του Νο¬ 
μού της από 10.6.91 συνεδρίασής του. 

9) Την υπ’ αρ. 92/91 πράξη γνωμοδότησης του Σ.Χ.Ο.Π. του Νο¬ 
μού της από 16.12.91 συνεδρίασής του. 

10) Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμό στην κατηγορία: Αξιόλογος - Παρα¬ 
λιακός - Δυναμικός. 

2. Καθορίζουμε τα όρια του οικισμού όπως αυτά φαίνονται στο συνο¬ 
δευτικό τοπογραφικό διάγραμμα της παρούσας απόφασης με κλίμακα 


1:2000 που αποτελεί «αναπόσπαστο μέρος της απόφασης και συντά¬ 
χθηκε βάσει στοιχείων μελετών και επί τόπου ελέγχου. 

3. Καθορίζουμε τους «ακόλουθους Γενικούς και Ειδικούς όρους και 
Περιορισμούς Δόμησης. 

Α. Γενικοί όροι Δόμησης. 

I. Για το Τμήμα I ήτοι την περιοχή εντός του ήδη εγκεκριμένου ρυμο¬ 
τομικού σχεδίου ισχύουν οι όροι και περιορισμοί δόμησης αυτού. 

II. Για τα Τμήματα II, III και IV ισχύουν οι παρακάτω όροι και πε¬ 
ριορισμοί δόμησης: 

α) Αρτιότητα γηπέδου: 

- Ελάχιστο εμβαδόν 500 μ2. 

- Κατά παρέκκλιση θεωρούνται άρτια τα γήπεδα που θεωρούνται 
κατά παρέκκλιση άρτια συμφ. με το άρθρο 5 του Π.Δ. 24.4.85. 

β) Μέγιστο ποσοστό κιάλυψης: 70%. 

γ) Συντελεστής δόμησης: 

- για τα πρώτα 100μ2 σ.δ. 1,4 

-για τα επόμενα 100μ2 σ.δ. 0,6 

- για τα πέρ«*ν των 200 μ2 σ.δ. 0,4 

Η συνολική επιφάνεια ορόφων δεν μπορεί να υπερβαίνει τα 300 μ2 

- για κτίρια κοινής ωφελείας και αμιγούς επαγγελματικής χρήσης 

- χρώμα μπλέ, κόκκινο, πράσινο, καφέ. 

δ) Περίφραξη: Χαμηλός μανδρότοιχος με το κτισμένο μέρος του να 
μην ξεπερνά το 1μ από το έδαφος. 

4. Η παρούσα απόφαση να δημοσιευθεί στην Εφημερίδα της Κυβέρ¬ 
νησης και η ισχύς της αρχίζει από την δημοσίευση. 

Μετά την δημοσίευση ακριβές αντίγραφο του πρωτοτύπου σχεδια¬ 
γράμματος που συνοδεύει την παρούσα απόφαση οριοθέτησης του οικι¬ 
σμού σε κλίμιχκα 1:2000 να αναρτηθεί για 15 ημέρες στις προθήκες του 
ΤΠ-ΠΕ Ν. Κυκλάδων για να λάβουν γνώση οι ενδιαφερόμενοι. 

Ερμούπολη, 6 Φεβρουάριου 1992 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 

Αριθ. ΤΠ 3793/91 (3) 

Καθορισμός ορίων οικισμού Χώρας Ν. Άνδρου Ν. Κυκλάδων και χαρα¬ 
κτηρισμός αυτού. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1) Τις διατάξεις του από 24.4.85 Π/τος ΦΕΚ 181Δ’ «Καθορισμός 
ορίων οικισμών της χώρας μέχρι 2000 κατ., κατηγορία αυτών και κα¬ 
θορισμός όρων και περιορισμών δόμησής του» όπως αυτό τροποποιή¬ 
θηκε με το από 14.2.87 Π.Δ. ΦΕΚ 133Δ και το από 25.4.89 Π.Δ. 
ΦΕΚ 293Δ. 

2) Το Ν. 1577/85 ΦΕΚ 210 Α. 

3) Τις διατάξεις του από 11.5.89 Π.Δ/τος ΦΕΚ 345 Δ/2.6.89 
«Περί καθορισμού ειδικών όρων και περιορισμών δόμησης των οικοπέ¬ 
δων των οικισμών του Ν. Κυκλάδων που έχουν χαρακτηρισθεί παραδο¬ 
σιακοί με το από 19.10.78 Π.Δ. (ΦΕΚ 594Δ). 

4) Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος ΕΠΑ. 

5) Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

6) Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

7) Την υπ’ αρ. 153/91 Απόφαση του Δημοτικού Συμβουλίου. 

8) Την υπ’ αρ. 94/91 πράξη γνωμοδότησης του Σ.Χ.Ο.Π. του Νο¬ 
μού της από 16.12.91 συνεδρίασής του. 

9) Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμό στην κατηγορία: Αξιόλογος - Συνεκτι¬ 
κός - Μεγάλος. 


2. Καθορίζουμε τα όρια του οικισμού όπως αυτά φαίνονται στο συνο¬ 
δευτικό τοπογραφικό διάγραμμα της παρούσας απόφασης με κλίμακα 
1:2000 που αποτελεί αναπόσπαστο μέρος της απόφασης αυτής και συ¬ 
ντάχθηκε βάσει στοιχείων μελετών και επί τόπου ελέγχου. 

3. Όροι και περιορισμοί δόμησης ισχύουν αυτοί που προβλέπονται. 
από το Π.Δ. 11.5.89 ΦΕΚ 345Δ. 

α) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό Τ.Δ. από το ΤΠ-ΠΕ Ν. Κυ¬ 
κλάδων ώστε να εξασφαλίζεται η συνέχεια των υπαρχόντων κοινοχρή¬ 
στων χώρων σύμφωνα με τα οριζόμενα στις διατάξεις του άρθρου 6 του 
από 24.4.85 Π.Δ/τος λαμβάνοντας υπόψη και την υπ’ αρ. 191/87 
γνωμοδότηση γης Νομικής Δ/νσης του ΥΠΕΧΩΔΕ που έγινε αποδεκτή 
με το υπ’ αρ. 28889/4811/1533/7.8.87 έγγραφο του Υπουργού 
ΠΕΧΩΔΕ. 

β) Να εξασφαλίζεται οπωσδήποτε η συνέχεια των υφισταμένων εγκε¬ 
κριμένων δρόμων του.οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 ΦΕΚ 
181Δ όπως αυτό τροποποιήθηκε. 

4. Η παρούσα απόφαση να δημοσιευτεί στην Εφημερίδα της Κυβέρ¬ 
νησης και η ισχύς της αρχίζει από τη δημοσίευση. Μετά την δημοσίευση 
«ακριβές αντίγραφο του πρωτοτύπου σχεδιαγράμματος που συνοδεύει 
τήν παρούσα απόφαση οριοθέτησης του οικισμού σε κλίμακα 1:2000 να 
αναρτηθεί για 15 ημέρες στις προθήκες του ΤΠ-ΠΕ Ν. Κυκλάδων για 
να λάβουν γνώση οι ενδιαφερόμενοι. 

Ερμούπολη, 6 Φεβρουάριου 1992 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 

